CELEX: 62019CB0853
Language: fi
Date: 2020-07-02 00:00:00
Title: Asia C-853/19: Unionin tuomioistuimen määräys (yhdeksäs jaosto) 2.7.2020 (ennakkoratkaisupyyntö, jonka on esittänyt Okresný súd Poprad – Slovakia) – IM v. Sting Reality s.r.o. (Ennakkoratkaisupyyntö – Unionin tuomioistuimen työjärjestyksen 53 artiklan 2 kohta ja 99 artikla – Kuluttajansuoja – Direktiivi 2005/29/EY – Sopimattomat elinkeinonharjoittajien ja kuluttajien väliset kaupalliset menettelyt – 8 ja 9 artikla – Aggressiiviset kaupalliset menettelyt – Direktiivi 93/13/ETY – Kuluttajasopimusten kohtuuttomat ehdot – Erikseen neuvoteltu ehto – Kansallisen tuomioistuimen toimivalta)

31.8.2020   
            
            
               FI
            
            
               Euroopan unionin virallinen lehti
            
            
               C 287/25
            
         
      Unionin tuomioistuimen määräys (yhdeksäs jaosto) 2.7.2020 (ennakkoratkaisupyyntö, jonka on esittänyt Okresný súd Poprad – Slovakia) – IM v. Sting Reality s.r.o.
      (Asia C-853/19) (1)
      
      (Ennakkoratkaisupyyntö - Unionin tuomioistuimen työjärjestyksen 53 artiklan 2 kohta ja 99 artikla - Kuluttajansuoja - Direktiivi 2005/29/EY - Sopimattomat elinkeinonharjoittajien ja kuluttajien väliset kaupalliset menettelyt - 8 ja 9 artikla - Aggressiiviset kaupalliset menettelyt - Direktiivi 93/13/ETY - Kuluttajasopimusten kohtuuttomat ehdot - Erikseen neuvoteltu ehto - Kansallisen tuomioistuimen toimivalta)
      (2020/C 287/37)
      Oikeudenkäyntikieli: slovakki
      
         Ennakkoratkaisua pyytänyt tuomioistuin
      
      Okresný súd Poprad
      
         Asianosaiset
      
      
         Kantaja: IM
      
         Vastaaja: Sting Reality s.r.o.
      
         Määräysosa
      
      
                  1)
               
               
                  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annetun Euroopan parlamentin ja neuvoston direktiivin 2005/29/EY 8 ja 9 artiklaa on tulkittava siten, että kaupallisen menettelyn pitäminen kyseisissä säännöksissä tarkoitetulla tavalla aggressiivisena edellyttää kaikkien kyseiselle menettelylle ominaisten olosuhteiden konkreettista ja erityistä arviointia mainituissa säännöksissä ilmaisujen perusteiden valossa. Jos sopimus on tehty sellaisen iäkkään ja vaikeavammaisen henkilön kanssa, jonka tulot eivät mahdollista kertyneiden velkojen maksamista, se seikka, että näin tehdyllä sopimuksella voidaan kiertää kuluttajan suojaamiseksi annettua kansallista säännöstä, viittaa siihen, että elinkeinonharjoittaja on tietoisesti pyrkinyt hyödyntämään mainitun henkilön tilanteen erityistä vakavuutta tarkoituksenaan vaikuttaa tämän päätökseen, mikä ennakkoratkaisua pyytäneen tuomioistuimen on kuitenkin arvioitava.
               
            
                  2)
               
               
                  Kuluttajasopimusten kohtuuttomista ehdoista annetun neuvoston direktiivin 93/13/ETY 3 artiklaa on tulkittava siten, että kansallisen tuomioistuimen, jonka on tutkittava kuluttajan ja elinkeinonharjoittajan välisen sopimuksen ehtojen kohtuullisuus, on siinä tapauksessa, että elinkeinonharjoittaja pyynnöstä huolimatta kieltäytyy esittämästä tuomioistuimelle muiden kuluttajien kanssa tekemiään samankaltaisia sopimuksia, sovellettava käytettävissään olevia kansallisia menettelysääntöjä sen arvioimiseksi, onko tällaisen sopimuksen ehdoista neuvoteltu erikseen.
               
            
                  3)
               
               
                  Okresný súd Popradin (Popradin alioikeus, Slovakia) esittämä kolmas kysymys ei selvästikään täytä tutkittavaksi ottamisen edellytyksiä.
               
            
         (1)  EUVL C 36, 3.2.2020.